Setu neuze heuliad Ōkami war NDS . Tremen a ra an istor 9 miz goude darvoudoù ar c ' hoari kentañ . Bremañ emañ Chibiterasu , bleiz bihan anezhañ , e karg eus ar barr - livañ neñvel . Soñjal a rae d ' an holl e oa peoc ' hus ar vuhez a - drugarez d ' al labour bet graet er c ' hoari kentañ met re aes e vefe bet ! Ret eo neuze distreiñ da bourmen un tammig e pep lec ' h evit reiñ buhez d ' ar plant ha d ' ar gwez . Adkavet e vez dres memes lec ' hioù eget er c ' hoari kentañ . Met bihanoc ' h eo ar bed da zizoloiñ abalamour n ' eo ket ken kreñv ar benveg eveljust . Troc ' het eo al lec ' hioù en ur bern tammoù bihan ha ret eo kargañ pep lec ' h bep tro . Ne vezer ket ken dieub eget er c ' hoari kentañ neuze . Memes doare da c ' hoari a zo avat : a - drugarez d ' ar barr - livañ ez eus tu d ' ober a bep seurt traoù ha tamm - ha - tamm dre mont war raok er c ' hoari ez eus tu d ' ober muioc ' h - muiañ a draoù ( mestroniañ an avel , an dour hag all ) . Plijus - tre eo c ' hoazh hag aes da implijout gant stiloig an NDS ! Ur mennozh mat . Ouzhpenn - se ez eus bet lakaet un dra nevez : ret eo ober gant ar barr - livañ araok 30 eilenn ( 15 e kerzh an emgannoù ! ) mod all n ' hallo ket ar pezh on eus c ' hoant ober mont en - dro . Bon , n ' eo ket re start hañ . An emgannoù a dremen e memes stumm ( e - barzh un doare kelc ' h ) hag un toullad traoù a zo da ober e - kichen an istor ( sikour tud , klask war lerc ' h livadennoù h . a . ) . Nebeutoc ' h a zo memestra a seblantet o deus din aesoc ' h eget en Ōkami , met bon . Siwazh din em eus c ' hwitet war unan , ne ouien ket ne vefe ket ken eus al lec ' h goude ur prantad … > < Met n ' eus ket tu da reiñ boued d ' al loened , bouhou … Un dra avat ( o peus merzet ma sellit ouzh ar skeudennoù ) a cheñch kalz : ar fed e vefe unan bennak ganeomp ! Ha n ' eo ket Issun ! Dre vras e chom war kein Chibi met ingal e vo ret lakaat anezhañ da zisken ha diskouez an hent dezhañ ( lec ' hioù lec ' h m ' eo re bounner Chibi evit mont pe traoù a seurt - se ) ha diwal ne vefe ket gloazet . Plijus - tre eo an doare - se da c ' hoari a lak da soñjal e c ' hoari Zelda Spirit Tracks penn - da - benn ( met dre ma kaven dispar ar mennozh - se e c ' hoari Zelda , n ' on ket direnket tamm - ebet ^ ^ ) Ar sonerezh a zo brav bepred ha fent a zo er c ' hoari . Plijus kenañ eo dizoloiñ an tudennoù nevez pe gwelet en - dro tud a oa bet gwelet er c ' hoari kentañ . An doueed bihan a zo moutig - kenañ da skouer Ar bossoù a zo start awalc ' h avat hag evel er c ' hoari kentañ e vo reoù zo a vo gwelet meur a - wech ! Evit meur a abeg ( an istor , red an amzer ) d ' ur mare zo ( adlañset e vez ar c ' hoari goude ur 17 eurvezh bennak abalamour da - se ) eo heñvel - tre eus Ōkami , un dave fentus . Kalzig prantadoù filmoù a zo , hirig int a - wechoù zoken . Ur bern tud a rebech ne vefe ket bet troet ar c ' hoari e yezhoù all estreget saozneg . Gwir eo eo hegasus met hegasusoc ' h c ' hoazh eo na vefe ket tu da vestroniañ pegen pell e chom ar skrid war ar skramm . Meur a wech on bet tapet berr peogwir n ' em boa ket bet amzer da lenn pep tra ! Un tamm droch eo evit kaout un tañva eus aergelc ' h ha fent ar c ' hoari . Ar fin a zo fromus kenañ hag a ro da soñjal e c ' hallfe bezañ un heuliad c ' hoazh . Siwazh ma ne vez ket gwerzhet mat ar c ' hoari ne vo ket ha d ' am soñj ne ra ket berzh bras … Ouzhpenn 20 eurvezh ' m eus c ' hoariet ha c ' hoazh ne oan ket deuet a - benn da gavout an holl traoù " e - kichen " ( met un darn vras memestra ) , n ' eo ket fall evit ur c ' hoari NDS ! Setu neuze , ur c ' hoari disheñvel ( a - fed teknik ha doare da c ' hoari ) ha war memes tro doujus - tre ha gant memes aergelc ' h . Un heuliad a - feson a lak rummad c ' hoarioù da vezañ a galite dispar ( ha n ' eo ket c ' hoari Ōkami e - unan ken ! ) Ouzhpenn - se eo ret anzav eo moutig spontus Chibi sellit ^ ^